Kambing Pygora

Kambing Pygora merupakan baka kambing bulu yang berasal daripada pengacukan kambing pigmi NPGA dengan kambing Angora putih AAGBA. Kambing Pygora menghasilkan tiga jenis bulu yang berbeza.

Sejarah
Kambing Pygora dicipta dengan tujuan tertentu oleh Katharine Jorgensen dari Oregon City, Oregon. Pada 1987, Pygora Breeders Association ditubuhkan di Amerika Syarikat untuk mendaftarkan dan mempromosikan kambing Pygora. Kini, kambing Pygora terdaftar tidak boleh melebihi 75% baka kambing Angora terdaftar AAGBA atau 75% baka Pigmi terdaftar NPGA.

Piawaian baka
Kacukan Pigmi-Angora generasi pertama (F1) tidak dikira Pygora sejati, tetapi ia boleh dibiakbakakan dengan kambing Pygora, kacukan F1, ataupun kambing Pigmi atau Angora jati untuk memperoleh kambing Pygora sebenar. Cara ini boleh diteruskan dengan mengekalkan integriti baka asalkan kambingnya tidak melebihi 75% keturunan Pigmi atau Angora.

Ciri-ciri 
Kambing Pygora mampu hidup selama 12–14 tahun. Umumnya ia diternak untuk bulunya, tetapi juga dijadikan bahan pertunjukan. Berat seekor kambing Pygora yang sihat bergantung pada jantina dan umurnya. Kebanyakan anak kambing berberat  ketika lahir; kambing betina mencatat  sementara kambing jantan pula . Bulu Pygora sering digunakan oleh seniman untuk memintal, menspindel, mengait, mengkrusye, menganyam, menjahit dewangga, dan lain-lain seni gentian. Bulu Pygora juga umum digunakan untuk membuat pakaian. Pygoras juga boleh diperah susunya sebanyak seliter sehari.

Kambing Pygora berdaftar mampu menghasilkan bulu seakan kasymir (Type-C), bulu seakan mohair (Type-A), ataupun gabungan kedua-duanya (Type-B). Bulu Type-A terdiri daripada kain berjuntai gulung-gulung yang tumbuh sepanjang  ke atas puratanya dengan diameternya jarang melebihi 28 mikrometer. Kain bulu Type-B panjangnya antara 3 ke  dengan diameter jarang-jarang melebihi 24 µm. Bulu Type-C pula sangat halus, iaitu kira-kira  dengan diameter kurang daripada 18.5 µm. Bulu Pygora ada pelbagai warnanya, baik putih, merah, coklat, hitam, kelabu mahupun bercampur.

Rujukan

Pautan luar 
 Pygora Breeders Association

Pygora